Seks barn omkom under jordskjelv i Indonesia
I alt 14 andre ble fanget under bygningsmassene, opplyser myndighetene i Aceh på øya Sumatra. Redningsmannskap forsøkte tirsdag å grave de andre barna fram. Det er uvisst om de er i live. - Jeg håper de blir funnet levende, men sjansene er veldig små, sier Subhan Sahara fra redningstjenesten i Aceh. Skjelvet hadde en styrke på 6,1 og inntraff idet barna deltok på en koranskole i moskeen. Fem andre personer er bekreftet omkommet etter skjelvet, og flere titalls ble skadet. Svært mange hus raste sammen som følge av rystelsene. Aceh ble hardt rammet av jordskjelvet og den påfølgende tsunamien i Sørøst-Asia i 2004. Over 230.000 mennesker mistet livet bare i Indonesia.
Minst seks barn mistet livet da moskeen de befant seg i, raste sammen under et kraftig jordskjelv i Indonesia.